Tofteskogen naturreservat

Tofteskogen naturreservat ligger i Hurummarka på Hurumlandet i Asker kommune. Naturreservatet ble opprettet 9. juli 1993 som Østre Askedalen naturreservat. Den 10. juni 2005 ble det betydelig utvidet, og fikk navnet Tofteskogen naturreservat. I 2020 ble naturreservatet ytterligere utvidet mot vest. Naturreservatet omfatter et 2970 dekar stort område mellom Stikkvannskollen i nord og Langvann i sør. Det har gammel kystbarskog (særlig granskog) og variert blandingsskog, med svært viktige forekomster av barlind og vintereik. Naturreservatet ligger midt inne på Hurumlandet. På slutten av 1980-tallet og begynnelsen av 1990-tallet var det planer om å bygge ny hovedflyplass for Østlandet i området. Referanser Eksterne lenker (no) Tofteskogen naturreservat i Miljødirektoratets nettsted Naturbase Naturreservatets verneforskrift hos Lovdata Brosjyren Tofteskogen naturreservat, utgitt av Fylkesmannens miljøvernavdeling og Statens naturoppsyn